《次韵韩毅伯趣诸先辈送茶》
宋代·王炎

脱腕符移日旁午，鱼眼浮香须一煮。
客来捧腹共轩渠，暂时拨置官文书。
喜客恨无鲜可击，满盂脱粟饥时吃。
睡魔不待巧挤排，雪花小啜清风来。
人生何苦浪驰逐，但得所求心自足。
意在春风晓露边，爱惜一旗轻万钱。
碾破云龙还不饮，滟滟金荷扶玉筍。
渠方醉魄甘沉迷，我自诗情要勾引。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。